El Festival Sense Portes d'Argentona trasllada gairebé tota la seva programació al mes de desembre - Escena Familiar\nEl Festival Sense Portes d’Argentona trasllada gairebé tota la seva programació al mes de desembre\nLa 8a edició del festival d’arts escèniques de carrer Sense Portes, d’Argentona, que ja s’havia reformulat degut a la COVID-19 i s’havia de celebrar del 8 del novembre al 6 de desembre, s’ha tornar a adequar a la situació, ha canviat les dates i es celebrarà del 29 de novembre al 20 de desembre. Aquest és el tercer canvi de dates a que ha obligat l’emergència sanitària a l’organització. L’objectiu del Sense Portes és continuar oferint una proposta artística d’arts de carrer de qualitat i propera, acostar la cultura i els seus drets culturals, com a bé essencial, a la ciutadania i donar suport al sector cultural. Aquest objectiu és més important encara en aquesta edició tan especial, en la qual es complirà amb totes les mesures de seguretat i higiene establertes per les autoritats.\nEl Sense Portes comptarà amb quatre espais a Argentona per a la seva celebració: la Font del Mig, el pati de l’Escola Bernat de Riudemeia, la Casa Gòtica i el teatre La Sala. El 29 de novembre es veuran els espectacles Peix, d’Hotel Iocandi a la Font del Mig (13h) i Flow! My (Hip Hop) History, de Pulmon Beatbox, a La Sala (19h).\nEl 5 de desembre es podran veure 3 espectacles: Yee-Haw!, de La Banda de Otro, a l’Escola Bernat de Riudemia (11:30h), Romeu busca 2.0, de Rai Borrell, a la Font del Mig (13h) i Alfajores, d’André Cavallini, a La Sala (19h). El mateix cap de setmana, el 6 de desembre, es veuran quatre espectacles més: Fili Busters, de Mortelo & Manzani, a l’Escola Bernat Riudemia (11:30h), Liov, de Diego Sinniger, i Underdeath, de Lali Ayguadé, a la Font del Mig (13h) i Jaleiu, de Guillem Albà, a La Sala (19h).\nEl festival es clourà amb tres espectacles: Òrbites, de Dans Vitro i Igbern, a la Font del Mig el dia 12 de desembre (13h); Ovvio, del Kolectiv Lapso Cirk, el 13 de desembre al mateix lloc (13h) i Les vacances de Madame Roulotte, de La Bleda, el 20 de desembre a l’Escola Bernat de Riudemeia (11:30h).\nD’altra banda, com a activitat paral·lela al festival, la Casa Gòtica acull l’exposició De Canet al món: Cartells de Comediants del 1971 al 2020, visitable els divendres, dissabtes i diumenges. Les invitacions per assistir als espectacles ja es poden reservar en línia, en aquest enllaç, i es poden recollir fins 10 minuts abans de l’esdeveniment. Només es podran adquirir 6 invitacions per operació (el màxim que es permetrà d’agrupació de cadires). Els espais disposaran de pati de cadires distribuïdes de manera individual, i només es permetrà l’agrupació d’aquestes fins a un màxim de 6 per grups de convivència o bombolla ampliada.


Any civil: diferència entre les revisions - Viquipèdia, l'enciclopèdia lliure\nAny civil: diferència entre les revisions\nAny civil (modifica)\nRevisió del 09:20, 26 abr 2006\nSense canvi de mida , fa 16 anys\nu -> 1\nRevisió del 01:53, 16 abr 2006 (modifica)\nRevisió del 09:20, 26 abr 2006 (modifica) (desfés)\nm (u -> 1)\nUn '''any civil''' és el que té un [[nombre enter]] de [[dia civil|dies civils]]. Per aquest motiu, l'any civil és el que s'utilitza en la vida quotidiana, ja que l'[[any tròpic]] no té un nombre enter de dies civils.\nSegons això, els anys civils són cadascun dels períodes de 365 o 366 [[dia|dies]] que van de l'[[u1 de gener]] al [[31 de desembre]] i que es numeren a partir de l'any u1, any en què hom suposa que es produí el natalici de [[Jesucrist]].\nEls anys civils que tenen 365 [[dia|dies]] s'anomenen [[any comú|anys comuns]] i els que en tenen 366, [[any de traspàs|anys de traspàs]]. Al llarg del temps es van alternant, de tal manera que equivalen a la successió d'[[any tròpic|anys tròpics o solars]], d'acord amb el [[calendari gregorià]].\nObtingut de «https://ca.wikipedia.org/wiki/Especial:MobileDiff/406433»


Es reobre la guerra Foment-ANC: El TC estudiarà a qui competeix la investigació\nBarcelona. Divendres, 24 de juliol de 2020. 15:42\nActualitzat Divendres, 24 de juliol de 2020. 15:42\nLa batalla entre Foment del Treball i l'Assemblea Nacional Catalana (ANC) es reobre. El ple del Tribunal Constitucional (TC) ha admès a tràmit el conflicte positiu de competència de la Generalitat contra el govern espanyol per la denúncia de Foment del Treball contra la campanya Consum Estratègic de l’ANC, en què la patronal acusava l'associació de fer competència deslleial i "boicot".\nEn concret, el TC es refereix al requeriment del 3 de març del 2020 formulat per la directora de competència de la Comissió Nacional dels Mercats i la Competència (CNMC) d’assumir la tramitació de l’expedient de denúncia a la campanya, que va ser impulsada el 19 de juliol del 2019 i principalment servia de directori i promoció d'empreses "amb valors responsables i sostenibles" i també afins a la independència.\nLa Generalitat ja va presentar un requeriment d’incompetència a l’Estat perquè considerava que l’expedient l’hauria hagut de tramitar l’Autoritat Catalana de la Competència (ACCO) i no la CNMC. Aquest era el pas previ a la interposició del conflicte davant del TC. Ara, l’alt tribunal l’ha admès a tràmit i ha ordenat que se li comuniqui al govern espanyol perquè pugui aportar els documents i al·legacions que consideri convenients. En relació a la suspensió cautelar sol·licitada, el TC ha acordat escoltar primer a l’executiu espanyol per tal que pugui fer-hi al·legacions en un termini de cinc dies.\nEl Constitucional també ha acordat comunicar la incoació del conflicte a la Sala Contenciosa-Administrativa de l’Audiència Nacional i al Jutjat Mercantil 11 de Barcelona per si davant dels mateixos estigués impugnat el requeriment. En cas que fos així, se suspendrà el curs del procés fins que hi hagi una decisió sobre el conflicte interposat.\nGovern La denúncia de Foment contra l’ANC genera un conflicte competencial El Nacional


València se situa com a ciutat clau del sector “health & wellbeing” des de la innovació, l’emprenedoria i el disseny – RiberaTV\nValència se situa com a ciutat clau del sector “health & wellbeing” des de la innovació, l’emprenedoria i el disseny\nL’alcalde, Joan Ribó, junt amb la regidora Pilar Bernabé, ha participat este matí en l’obertura de la South Summit ‘Health & Wellbeing’ València powered by IE University, que se celebra en la Marina de València\nL’alcalde de València, Joan Ribó, ha participat este matí en l’obertura de la cimera South Summit ‘Health & Wellbeing’ València powered by IE University, que se celebra en l’edifici Veles e Vents de la Marina de València. Es tracta d’una cita que busca consolidar la posició clau de la ciutat en el sector de la salut i el benestar (Health & Wellbeing) i en la qual participen 23 startups (empreses emergents de tecnologia), enfocades totes elles cap al sector de la salut i el benestar, que han sigut seleccionades entre més de 340 candidatures.\nEsta iniciativa suposa un primer llançament, una posada en escena, d’un projecte a llarg termini en el qual South Summit, el Govern municipal i l’ecosistema emprenedor de València materialitzen la seua aposta per potenciar la ciutat com un lloc clau, a nivell global, en el sector de la salut i el benestar (el que es coneix en el context econòmic amb els termes en anglés Health & Wellbeing), des de la innovació, l’emprenedoria i el disseny. Tal com ha explicat l’alcalde durant la seua intervenció en l’obertura de la trobada, es tracta d’una oportunitat “per a connectar l’ecosistema de l’emprenedoria i accelerar la innovació, una trobada que assumeix que la innovació i les startups exerceixen un paper clau en el desenvolupament econòmic actual, i per tant seran fonamentals en la recuperació post-covid; i així mateix planteja que necessitem una visió global que atenga els grans referents internacionals, però que es projecte localment per a potenciar els ecosistemes urbans i la seua vinculació amb el territori”.\nL’acte d’obertura de les jornades ha comptat a més amb la participació de la regidora de Desenvolupament Innovador dels Sectors Econòmics i Ocupació, Pilar Bernabé; la secretària autonòmica d’Economia Sostenible, Sectors Productius, Comerç i Consum, Rebeca Torró; la fundadora de South Summit, María Benjumea; i el president del Centre de Salut, Benestar i Felicitat de IE University, Mario Alonso Puig. Davant tots ells, l’alcalde Ribó ha destacat la importància que atorga el govern municipal a la innovació i a l’emprenedoria, i ha explicat que a la nostra ciutat s’ha aconseguit “crear un ecosistema en el qual es desenvolupen tot tipus d’iniciatives sobre una base tecnològica, d’innovació i de creixement, un ecosistema –ha subratllat- que ha de ser protegit i impulsat des de tots els àmbits, i molt especialment, des de les administracions públiques”.\nUn creixement del 30% anual\nUna dada que corrobora la importància d’este sector, ha explicat l’alcalde, és la previsió, segons estudis recents, que la creació de noves empreses valencianes de base tecnològica en sectors com la Intel·ligència Artificial, les comunicacions mòbils, el comerç electrònic, els videojocs, la robòtica, els drons, la telemedicina i el maneig de dades, entre altres creixerà en els pròxims anys a un ritme pròxim al 30% anual, la qual cosa podria suposar duplicar la grandària actual en tres anys. I el que demostra, en paraules de l’alcalde, que la ciutat de València “s’ha convertit en un pol d’atracció de talent i iniciatives”. “Hem creat un model de futur perquè som una ciutat acollidora amb l’emprenedoria i la innovació”, ha afirmat Joan Ribó.\nL’alcalde ha subratllat la importància que té, en este àmbit, el sector de la salut i el benestar en el qual se centra esta trobada, un sector “en el qual la transformació digital és fonamental i permetrà el desenvolupament de nous models de treball, basats en el coneixement i la digitalització, la qual cosa obri un ampli ventall d’oportunitats per a desenvolupar iniciatives empresarials que contribuïsquen a millorar la vida de les persones i el seu benestar quotidià”. I ha conclòs amb una crida general a la societat i al sector de la innovació a impulsar el desenvolupament basat en la sostenibilitat, “perquè la sostenibilitat –ha assegurat- ha de ser el motor del nou model econòmic”.\nPer la seua banda, la regidora Pilar Bernabé ha destacat la importància d’este esdeveniment: “El fet que una marca tan coneguda internacionalment i tan consolidada com South Summit haja apostat per celebrar ací a València un vertical destinat a salut i benestar, un sector que està absolutament lligat amb la pròpia idiosincràsia de la ciutat, ens permet projectar tot el talent valencià al món. En essència, la nostra ciutat és salut, és benestar, no sols per eixe ADN que està en cada metre d’esta ciutat, sinó perquè els ecosistemes econòmics estan especialitzats en sectors tan importants com la salut, el benestar, l’alimentació, la biotecnologia, tots ells sectors que estan totalment lligats amb l’health and well being que caracteritzen este South Summit. Això ve a consolidar el model econòmic que volem per a esta ciutat, un model econòmic que siga sostenible i que aporte valor a la ciutat en el seu conjunt. Una economia innovadora basada en la tecnologia i en sectors capdavanters afavorirà que hi haja ocupació de qualitat, que hi haja professionals formats i que puguem atraure talent i inversió. Hui, ací hi ha líders mundials de moltíssims països molt lligats a la inversió que coneixeran de primera mà totes les capacitats que té el nostre ecosistema en diferents àrees que tenen a veure amb la salut i el benestar”.\nLa iniciativa South Summit Health & Wellbeing, dissenyada amb la participació dels actors referents de l’ecosistema local, en un marc de col·laboració entre diferents actors públics i privats, corporacions, startups, centres d’investigació i universitats, i associacions de diferent caràcter, té el propòsit comú de “posicionar València com hub d’innovació en salut i benestar, multiplicar el seu impacte i els negocis i atraure inversió i aliances estratègiques”.\nParticipen en la trobada 23 empreses, seleccionades entre més de 340 sol·licitants de més de 50 països, de les quals, el 60% són projectes d’origen internacional, un 57% d’elles ja ha llançat el seu producte, i el 47% ja té el seu producte en el mercat. A més, tal com han destacat des de l’organització de la trobada, la meitat dels projectes té almenys una dona en l’equip fundador. La llista de startups finalistes ha sigut seleccionada per un comité integrat per inversors i experts en innovació, en funció de criteris com el nivell d’innovació, la capacitat d’adaptació, el potencial intern de creixement, el volum d’inversió i les característiques de l’equip humà que compon cada empresa. Durant la trobada es preveu abordar les iniciatives més disruptives i els principals reptes del sector de la salut i el benestar des de la innovació i el disseny.\nValència se situa com a ciutat clau del sector “health & wellbeing” des de la innovació, l’emprenedoria i el disseny added by Ribera Televisió on 4 novembre, 2021


A partir de dissabte, la piscina de Sant Vicenç passa de tenir 4 franges horàries a tenir-ne 2 – Ajuntament de Sant Vicenç de Castellet\nA partir de dissabte, la piscina de Sant Vicenç passa de tenir 4 franges horàries a tenir-ne 2\nPer Sant Vicenç de Castellet23 juliol, 2020Actualitat\nS’eliminen els dies de la setmana i es deixen només les franges de matí i tarda\nL’Ajuntament es reserva el dret de tornar a les franges originals segons l’evolució de la pandèmia o per qüestions d’aforament\nL’Ajuntament de Sant Vicenç de Castellet ha establert canvis en les franges horàries per a les piscines municipals. A partir d’aquest proper dissabte, 25 de juliol, s’elimina la diferenciació per dies de la setmana i les franges queden només reduïdes a dues: matí o tarda.\nPer tant, qui es va treure l’abonament per a dilluns, dimecres i divendres (més diumenges) al matí; o dimarts, dijous i dissabtes ( més diumenges) al mati, podrà anar a la piscina qualsevol dia de la setmana al matí. I el mateix passa en les franges de la tarda. Aquestes condicions es podran mantenir si no se supera l’aforament permès.\nL’Ajuntament, però, es reserva el dret de tornar a les franges originals segons l’evolució de la pandèmia sanitària o per qüestions d’aforament si fos necessari.\nEn el cas de nous abonaments també podran anar-hi qualsevol dia de la setmana però, en el moment de donar-se d’alta, hauran de triar quina franja de dies prefereixen per si s’hagués de tornar al sistema de franges diàries.\nEl consistori es mantindrà en tot moment atent a les directrius de les autoritats sanitàries i estableix l’aforament a un màxim de 500 persones. Les piscines obren 9 a 14h i de 15 a 20h i cada migdia es desinfecten.\nD’altra banda, els abonaments deixen de fer-se al pavelló i passen a fer-se a l’OAC de l’Ajuntament a partir del proper dilluns, dia 27.\nEntrada anteriorNota informativa del ple de juliol\nEntrada seguentLa Generalitat presenta a Vallhonesta la nova Oficina de Mediació sobre immatriculacions


JOAQUIM FERRER EN EL RECORD - Diari de Girona\nJOAQUIM FERRER EN EL RECORD\ndavid pagès i cassú 17.05.2016 | 00:00\nEl passat 10 de maig traspassà Joaquim Ferrer, historiador, escriptor, polític... i col·laborador del Diari de Girona, en què cada dos diumenges teníem el goig de llegir els seus escrits, que sempre projectaven actituds i sembraven comentaris suggestius.\nHavia nascut a Barcelona l'any 1937. En l'actualitat residia a Alella (El Maresme), però era una persona que coneixia molt bé les comarques gironines, on, des de feia anys, passava temporades, tenia molts amics i havia establert nombrosos vincles. Estava casat amb una dona extraordinària, Rosa Domènech, filla de Llagostera.\nDos dels seus llibres presenten un magnífic retaule del teixit humà dels nostres municipis: Gironins d'avui, amb la col·laboració del fotògraf Ramon Vilà, i Personatges de Sant Gregori al segle XX, que va escriure conjuntament amb Joaquim Vidal.\nJoaquim Ferrer era un home afable, dialogant i generós. Comptava amb l'admiració i el respecte de persones d'edats, ideologies i tarannàs ben diferents. Dedicà la seva vida a la família, a les persones i, des de diferents àmbits, a Catalunya, que desitjava cívica, culta, espiritual, integradora, lliure, oberta... i amb les necessitats socials resoltes per a tothom.\nLi agradava dir que només construirem un país sòlid si ens hi arromanguem i hi posem el coll; si ens apartem de la passivitat, la resignació i el conformisme; si fem pinya en allò principal i si, des de la serenitat i la intel·ligència, contribuïm a la vitalitat i el reforç de conviccions i aspiracions.\nFou conseller de Cultura de la Generalitat entre els anys 1985-1988. Estava convençut que la cultura és bàsica per a un poble i que ha d'estar a l'abast de tothom, de manera especial, amb el que són els seus camps específics: el teatre, el cinema, els museus, els llibres...\nEstava sempre a punt per col·laborar en tot allò que convingués i per a participar en actes on es demanava la seva presència. Tostemps li agrairé que volgués prologar-me el llibre Referents. Entrevistes a 40 personalitats dels Països Catalans, la qual cosa originà diverses trobades, que sempre romandran en l'àlbum dels bons records.\nEn la vida dels pobles, en cada generació, hi ha homes i dones que, de manera especial, fan llum i marquen camí. Joaquim Ferrer ha dut a terme, al llarg de molts anys, una tasca impagable al servei de la reconstrucció i la plenitud d'aquest país. Els fruits donats han estat molts. Alguns, ja els veiem ara; d'altres, en el futur. Gràcies, Quim!


Les sessions d'aquest curs són coordinades per la professora Dolors Herbera i tindran lloc els dijous de 17.30h a 20.30h, des del 15 d'octubre de 2020 fins al 29 d'abril de 2021, de forma semipresencial. Es a dir donarem l'opció d'assistir presencialment, però també de seguir-ho telemàticament. Si hi ha molts alumnes interessats en assistir presencialment mirarem d'establir rotacions. En tot cas, sempre respectarem els protocols de seguretat i prudència que té la universitat.\nLa inscripció s'ha de fer a través de l'adreça electrònica secundaria@mat.uab.cat . Al missatge s'ha de fer constar el nom complet de l'alumne, centre d'on ve, localitat on es troba el centre, el curs que està fent aquest any acadèmic 2020-2021 i si està interessat en assistir presencialment a alguna de les sessions.\nCartell Sessions RePMat 2020-2021 (pdf MB)


CONCERT DUO DOS AYRES – Fundació Coll Bardolet\nEl dimecres dia 4 de setembre a les 20:30h\nConcert Duo Dos Ayres.\nEl pròxim dimecres dia 4 de setembre a les 20:30h, tindrà lloc el concert de Duo Dos Ayres, integrat pels argentins Fernando i José Luis Patuto, a la Fundació Cultural Coll Bardolet. Aquest duo presentarà un repertori de música llatinoamericana, folklore d’estil romàntic, tangos, boleros i música espanyola.\nFernando i José Luis Patuto, duo vocal i guitarres, són originaris de San Nicolás, Buenos Aires. Des de 1991 resideixen a Mallorca i es mantenen actius actuant en viu, ràdios i televisió locals. Al llarg dels més de 20 anys de carrera musical, han actuat en diversos hotels, restaurants, sales de festa, bars, locals, i també han participat en revetlles de distints pobles de l’illa. De la mateixa manera, han pogut portar les seves actuacions a personalitats de la cultura, música i esport, com Daniel Rabinovich, Mercedes Sosa o Carlos Roa, entre d’altres. Per separat han compartit escenari amb grups com el Trio Los Paraguayos, Els Valldemossa, Duo Latino…\nD’ençà que van començar com el Duo Dos Ayres, preparen un repertori conjunt influenciat per la música folklòrica moderna i la música tradicional argentines, el tango, la guajira, els valsos peruans i la balada. A més, entre els seus referents trobem autors tals com Chabuca Granda, Jorge Rojas, Donato i Estefano, José Alfredo Jiménez, entre altres. El seu estil és una pinzellada de música que s’expressa amb sentiment i des del cor per a donar l’oportunitat al públic de viure l’experiència al costat d’ells.\nEn 2013 van presentar el seu disc coproduït amb el músic i compositor Miquel Brunet, titulat Sentir. És un repertori amb dotze temes de música llatinoamericana plena d’emocions i passió.


Av Prosperitat, autor a #AntivirusProspe - Pàgina 17 de 17\nAutor: Av Prosperitat\nData de l'entrada 28 de març de 2020\nLa depuradora del Besòs avisa que s’ha notat un increment de tovalloles que es llencen al vàter, cosa que està provocant que les màquines s’espatllin i els treballadors hagin de reparar-les posant en risc la seva salut. Les tovalloletes no s’han de llençar la vàter, sinó a la brossa!\nNo deixem sols els veïns i veïnes\nData de l'entrada 27 de març de 2020\nEl confinament és molt dur per a tothom. Però quan estàs sol és molt pitjor. O quan no tens xarxa social i familiar. O quan tens problemes de mobilitat.\nSi coneixeu veïnes del vostre entorn que puguin tenir aquesta problemàtica, escriviu un correu explicant el cas a avprospe@prosperitat.org.\nData de l'entrada 25 de març de 2020\nEl Casal Popular 3 Voltes Rebel ha organitzat una xarxa per a Nou Barris, especialment per al barri de la Guineueta i els barris sense xarxa de suport.\nXarxa de suport mutu del barri de Porta\nAl barri de Porta, un grup de veïns i entitats del barri s’estan organitzant per fer front a la crisi del Covid-19.\nFormulari per ajudar: https://docs.google.com/forms/d/e/1FAIpQLSfIbA-5IUl6ldV5-pk_KF5cjVL_BZYLAdan0bKiGKy_PZUkyw/viewform\nXarxa de suport del Verdum\nData de l'entrada 24 de març de 2020\nDes del barri de Verdum han creat una xarxa de suport veïnal. Si en vols format part, omple aquest formulari. Si necessites suport, dirigeix-te aquí.\nI pots seguir-los a Twitter, @xarxadesuport\nEl Casal de Barri "a casa"\nEl Casal no s’atura\nData de l'entrada 23 de març de 2020\nEl Casal de Barri de Prosperitat ha hagut de tancar les seves instal·acions però continuem actius, mantenint contacte amb els usuaris i replantejant propostes.\nParticipa de les nostres activitats des de casa: Concurs de dibuix infantil, concurs de microrelats, tallers online…\nEns pots contactar al mail info@casalprospe.org i a les nostres xarxes socials\nFacebook > Casal de Barri Prosperitat\nEls artistes del barri també ens ajuden a passar la quarantena.\nEl gran Toni Pagès ens regala aquest còmic recomanant que nosaltres, “la gentuza”, tinguem la ment okupada.\nGrup de teixidores de Nou Barris\nGrup de voluntàries per fabricar mascaretes. Si teniu màquina de cosir i ganes de col·laborar, us podeu afegir al grup de WhatsApp per coordinar-nos.\nCom afrontar la quarentena General\nGestió psicològica per al confinament\nData de l'entrada 22 de març de 2020\nCompartim unes interessants recomanacions del Col·legi Oficial de Psicologia de Catalunya per fer més tolerable el confinament de la quarantena i armar-nos contra la por, el neguit, l’estrès i l’angoixa. Perquè ja tenim prou de maldecaps amb el mateix coronavirus!\nData de l'entrada 21 de març de 2020\nEls Punts de Defensa dels Drets Laborals de Barcelona Activa no fan atenció presencial però sí que atenen telefònicament i via correu electrònic.\nSi necessites assessorament sobre la teva situació, pots trucar al 932 346 121 o al 932 346 122. També pots escriure a dretslaboralscv@barcelonactiva.cat.\nLa major part dels sindicats ofereixen també informació útil telefònica i telemàtica, per exemple CCOO.\nAjudes a treballadors autònoms\nLa Generalitat ha obert línies d’ajudes per a treballadors autònoms afectats pel Coronavirus, com també el Govern central ha aplicat una sèrie mesures extraordinàries.\n← Entrades més noves 1 … 16 17Entrades més antigues →


ZÀPING | AulaMèdia - Part 2\nQuan, a primera hora del matí, vas obrir el diari i vas llegir el titular “La cangur la tenim a casa” vas pensar amb ella… però no, l’article no parlava d’ella, no parlava de la televisió, sinó dels germans grans i com aquests poden fer de cangurs als petits de la casa. Sempre penses malament! […]\nConsultes diferents webs i truques per telèfon però no hi ha sort. El “Visa pour l’Image”, el 24è Festival Internacional de Fotoperiodisme, omple els hotels de Perpinyà. Tots estan plens, com a mínim els del centre! Divendres. Després de donar moltes voltes amb el cotxe, i ja tard, arribeu a l’hotel, un hotel funcional de […]\nRealment avui es fa difícil agafar el son, fa molta i molta calor. Aquesta vegada els homes i les dones del temps ho han encertat… per una vegada! A la ràdio la Melody Gardot canta a Lisboa i encara fa més dens l’aire d’aquesta nit d’agost. La seva veu et recorda a Pessoa, els tramvies, […]\nby admin on Agost 24, 2012 • ENLLAÇ PERMANENT\nPosted by admin on Agost 24, 2012


Arnau Vilardebò presenta ‘88 Infinits’, un espectacle sobre mitologia representat dins del planetari | Ajuntament de Granollers\nInici » Arnau Vilardebò presenta ‘88 Infinits’, un espectacle sobre mitologia representat dins del planetari\nArnau Vilardebò presenta ‘88 Infinits’, un espectacle sobre mitologia representat dins del planetari\nUn espectacle d'humor sobre el cel, les nebuloses i altres astres, ple de frescor i originalitat, que aproparà al públic la ciència i la mitologia grega\nArnau Vilardebò, creador i actor de l'espectacle\nEl passat dijous 16 d’octubre es va presentar al Planetari del Museu de Ciències Naturals l’espectacle 88 Infinits d’Arnau Vilardebò, el segon del cicle Granollers Propostes Singulars (GPS) del Teatre Auditori de Granollers, que tindrà lloc els dies 24, 25 i 26 d’octubre.\nLa presentació va comptar amb la presència i les paraules del creador i intèrpret de l’espectacle, Arnau Vilardebò; l’ànima tècnica de 88 Infinits, Albert Pla; el responsable del planetari, Carles Schnabel i la cap de comunicació del Teatre Auditori, Tracy Sirés.\nLa representant del Teatre va donar la benvinguda als mitjans, emmarcant el projecte en la programació general d’Escena Gran i el Teatre Auditori: “És un espectacle diferent i molt original que es representarà en quatre sessions: dues per a un públic adult (divendres 24 d’octubre i dissabte 25 d’octubre, a les 21 h) i dues sessions familiars (dissabte 25 d’octubre, a les 18 h i diumenge 26 d’octubre, a les 12 h)”. Sirés va destacar la singularitat de representar un espectacle del Teatre dins d’un planetari i va animar a omplir la sala donat que “estem davant d’una proposta molt singular, on cada sessió és diferent i on és el públic el que tria les històries que vol sentir, el que veritablement crea el fil conductor de la representació”.\nCarles Schnabel va presentar, després, el planetari. Un equipament que va començar a funcionar al desembre de 2013 i que ha tingut una molt bona rebuda, amb milers de visites des de la seva obertura: “tenim una cúpula semiesfèrica fantàstica que permet fer molts espectacles i activitats molt variades”, va remarcar Schnabel, afegint que “estem molt contents d’acollir un espectacle tan original com aquest i pensem que hem d’anar en aquesta línia i obrir a tots els públics i a tots els formats el planetari”. “Un bon dia vaig descobrir que hi havia 88 constel∙lacions i que aquestes amagaven, a la vegada, 88 històries mitològiques molt interessants”, amb aquestes paraules va iniciar Arnau Vilardebò, un clàssic de l’escena alternativa de Barcelona, la seva intervenció. 88 Infinits va començar, segons va explicar el creador, com una representació teatral i s’ha acabat convertint en una obra de “dimensions astronòmiques”.\nEs tracta d’un espectacle ple d’humor sobre els mites i la saviesa que s’amaguen a les constel∙lacions del firmament. Meravelles del cel nocturn –cúmuls, galàxies, estrelles, curiositats...‐ en un espectacle espontani, però a la vegada, seriós: “Pot semblar un espectacle esbojarrat, però la mitologia que descobrireu a 88 Infinits és seriosa i té total rigor acadèmic”. Vilardebò va mostrar, durant la presentació, els diferents objectes que utilitzarà a les quatre sessions programades, el més destacat: la seva tradicional bola de plàstic transparent, plena de ninotets que simulen les diferents constel∙lacions quan les llums del planetari s’apaguen.\nUn espectacle increïble d’objectes i contes mitològics a la carta. Tal com va explicar Vilardebò, “88 Infinits descobrirà retrats estrafolaris i definidors de la nostra cultura, que aniran apareixent d’una forma lliure, informal i desmitificadora de la mà del propi públic. Ell serà qui donarà forma a l’espectacle”. Amb aquest espectacle el públic entrarà al planetari per viure històries totalment diferents a les representades anteriorment: “La gent entra, riu, s’emociona, reflexiona, analitza, comparteix i veu coses que mai havia vist”, va dir Vilardebò, remarcant que “el planetari és un espai ideal per aquesta obra ja que permet endinsar al públic en cada història, apropar‐lo a l’espectacle i fer‐lo partícip de tot el que s’explica”.\nPer la seva part, Albert Pla, l’inventor dels planetaris digitals, va explicar com va sorgir la idea de fer un espectacle dins d’un planetari: “Reconec que em va sortir la meva part de Mortadelo i Filemón, una mica boja, quan vaig decidir trencar amb la visió estàtica i convencional dels planetaris –llocs foscos, solemnes, silenciosos...‐ per donar vida a l’espai amb un espectacle diferent”. Albert Pla va convertir‐se aleshores en el gestor i programador del planetari instal∙lat al Museu Marítim de Barcelona on han actuat, amb Arnau Vilardebò i els seu 88 Infinits, durant 124 funcions.


Quinze entitats protegeixen 9.454 hectàrees a Girona amb acords de custòdia del territori | Sostenible\nQuinze entitats protegeixen 9.454 hectàrees a Girona amb acords de custòdia del territori\n30/01/2018 - 12:34\nL'Empordà i el Gironès concentren el major nombre d'acords de protecció de tot Catalunya. La Diputació, el Consorci de les Gavarres i de l'Alta Garrotxa, la Iaeden i la Fundació Emys lideren el llistat de convenis, que afecten boscos, rius, cultius o fauna\nEls paratges de l'Alta Garrotxa, el castell d'Oix, el bosc de la Tosca –entre les Preses i Olot–, l'estany de Sils, Can Morgat de Porqueres i l'estany de Banyoles, Can Puig de Fitor o l'entorn del castell de Vila Romà de Palamós es troben entre les 9.454 hectàrees gironines que es beneficien d'un acord per a la conservació de l'entorn. Amb 152, les comarques de l'Empordà i el Gironès concentren el major nombre d'acords de custòdia del territori a Catalunya; al conjunt de Girona n'hi ha 249 dels 765 subscrits a tot el país, per 69 entitats ambientals diferents.\nLa Xarxa de Custòdia del Territori (XCT), una organització sense ànim de lucre creada el 2003, recull aquestes dades en el seu setè inventari –publicat al desembre–, que dona compte dels convenis entre propietaris o administracions i entitats dedicades a la protecció de boscos, terrenys agrícoles o ramaders i zones fluvials o humides. El document, que es complementa amb una cartografia online disponible al web de la XCT que recull el 74% dels acords de l'inventari, «mostra la bona salut de la custòdia a Catalunya» –segons els autors.\nLa majoria de convenis, el 69,4%, afecten propietats privades i gairebé una quarta part, el 24,8%, a públiques; en el 5,8% no consta la titularitat. Aquesta proporció és similar a la de l'inventari anterior, datat de 2015. Pel que fa al nombre de convenis, la XCT concreta que se n'han exclòs prop de 150 respecte fa dos anys perquè «no complien uns requisits mínims de custòdia».\nLa Diputació de Girona, el Consorci de les Gavarres, la Iaeden, el Consorci per a la protecció i la gestió de l'espai d'interès natural de l'Alta Garrotxa i la Fundació Emys es troben entre les 12 entitats catalanes de custòdia del territori amb més de 20 acords vigents. Un rànquing que lideren l'ens provincial, amb 84 convenis, i el Consorci de les Gavarres, amb 70.\nPel que fa als tipus d'acords, el 55,4% són per a la custòdia del territori, el 13,7% són de cessió d'ús per a un temps determinat i el 9,3%, d'arrendament o compra de drets de tala. La majoria, el 57,1%, té com a finalitat la conservació d'hàbitats naturals; el 13,5% volen preservar la gestió tradicional del territori; i el 6,8% se centra en la protecció d'espècies de fauna.


'La Riera': variacions sobre 'Cinco hermanos' ~ #Pantalla-Completa\n'La Riera': variacions sobre 'Cinco hermanos'\nPUBLISHED ON: 7/19/2010 BY: Gustau Moreno Pérez IN: cinco hermanos, la riera, sèries\nL'últim capítol de la temporada de "La Riera", que anit va ser vist per 390.000 espectadors de mitjana tot assolint el 16,1% de quota de pantalla, va acabar amb la mort de l'Ignasi a la piscina de la casa, en una escena que recorda la primera d'aquesta sèrie de TV3. En aquella primera escena, potser ho recordareu, algú llançava una luxosa coberteria al fons de la piscina, amb un simbolisme premonitori del que estava a punt de passar. A partir d'aquí, la narració del primer capítol de "La Riera" retrocedia unes hores, i l'espectador podia saber què havia passat a la casa per espatllar, del tot, el que havia de ser un dinar familiar.\nAquella primera escena i una bona part de la trama de la primera temporada, amb el desenllaç tràgic i dramàtic de l'últim capítol, és un homenatge claríssim a la sèrie nord-americana "Cinco hermanos", que aquí hem vist per Fox i Cuatro. Ens ho va semblar en el primer capítol, per la importància del personatge de la mare i pel sotrac que representa per a la família l'altra vida del pare. A "Cinco hermanos" també té molta importància l'empresa familiar, igual que a "La Riera". Pel que sembla, el director del projecte, Esteve Rovira, ja va advertir a l'octubre del 2009 que "La Riera" tindria "Cinco hermanos" com a referent. Després de veure l'escena clau d'ahir, aquesta referència encara és més evident, ja que la mort del pare a la piscina és el que desencadenava els fets a "Cinco hermanos". Ara només faltarà que els protagonistes sàpiguen que l'Ignasi tenia una filla secreta...


Agenda enquadernada de tapa dura d'estil modern i universal. Material de tacte gomós amb sensació de textura. Obertura perfecta per poder escriure còmodament. Amb dues cintes punt i butxaca interior de paper-teixit molt resistent a l'ús. Amb goma elàstica i anella portabolígraf per dur sempre amb tu un element d'escriptura. Cantonades microperforades per localitzar ràpidament el dia/setmana en curs. Per facilitar la localització de cada mes, l'anualitat incorpora un indicador al lateral dret de les pàgines. L'anualitat conté els festius nacionals i l'onomàstica. L'agenda inclou altres continguts extra.


Assecador de cabells popular d'hotel muntat a la paret de 1300 W d'estalvi d'energia Assecador de cabells de paret penjat per al bany\nConfiguració de velocitat: 2\nTipus de broquet: concentrador\nÚs: Hotel, llar\nPotència: 1300 W\nNúmero de model: FL-2100\nVelocitat de l'aire: 18 m/s\nTemperatura de l'aire: 65±15°C\nCaixa interior: 245 * 180 * 100 mm\nCtn exterior: 520 * 380 * 510 mm\nPopular assecador de cabells d'hotel muntat a la paret de 1300 W que estalvia energia\nAnterior: Falin FL -2101A Assecador de cabell silenciós muntat a la paret de 1300 W de 1300 W\nPròxim: Assecador de mans Falin Fl-2000 muntat a la paret, fàcil d'instal·lar per al bany, assecador de mans comercial, potent 1800w\nDedicats a un servei de compra estricte i d'alta qualitat, els usuaris del nostre personal experimentats estan constantment disponibles per discutir les vostres necessitats i assegurar-vos el plaer total del comprador a un preu raonable Electrodomèstic de la Xina, assecador de cabells de paret, assecador de cabells, assegureu-vos que us sentiu absolutament. absolutament lliure de parlar amb nosaltres per a l'organització. i creiem que compartirem l'experiència pràctica comercial ideal amb tots els nostres comerciants.\nPreu raonable per a assecador i assecador de cabells a la Xina, per satisfer els requisits de clients específics per a cada servei més perfecte i mercaderia de qualitat estable. Donem una càlida benvinguda als clients d'arreu del món per visitar-nos, amb la nostra cooperació polifacètica i desenvolupar conjuntament nous mercats, crear un futur brillant!\nDurant els últims anys, el nostre negoci va absorbir i digerir tecnologies avançades tant a casa com a l'estranger. Mentrestant, la nostra corporació compta amb una plantilla d'experts dedicats al vostre progrés de l'assecador de cabell professional de paret de la Xina de Trending Products per al bany d'hotels, estem desitjant establir relacions de cooperació amb vosaltres. Si us plau, poseu-vos en contacte amb nosaltres per obtenir més informació.\nProductes de tendència Preu d'assecador de cabell de paret i assecador de cabell de paret a la Xina, ara tenim un equip de vendes dedicat i agressiu i moltes sucursals que atenen els nostres principals clients. Hem estat buscant associacions comercials a llarg termini i assegurem als nostres proveïdors que, sens dubte, es beneficiaran tant a curt com a llarg termini.\nAssecador de cabells Bany de l'hotel\nAssecador de cabells a l'habitació de l'hotel\nassecador de cabells d'hotel\nFabricant d'assecador de cabells d'hotel\nAssecador de cabells d'estil hoteler\nassecador de cabells de paret d'hotel


DITELLES: RESULTAT CONCURS\nJa tenim el resultat dels guanyadors del "Primer Concurs Ditellaire"\nMoltes felicitats a les guanyadores!!!!!!\nI mooooltes gràcies a les participants\n(potser més endavant les vostres propostes es fan "ditelles")\nPer veure els guanyadors podeu entrar al següent enllaç:\nTambé vull agrair al jurat que es van "currar" molt la decisió!\nPublicado por Esther Carrascal en dimarts, de desembre 17, 2013\nAnònim 17 de desembre de 2013 a les 13:36\nque xuloooo!moltes gràcies!no he guanyat pero m'encanta haver participat i els resultats finals!!Volem veure tots els ditelles fet!!\nEsther Carrascal 22 de desembre de 2013 a les 9:56\nMoooltes gràcies per haver participat! La veritat, és que el jurat ho va tenir força complicat perquè hi havia idees molt originals!\nFer de Mestres 20 de desembre de 2013 a les 10:41\nEsther Carrascal 22 de desembre de 2013 a les 9:57\nMoltes gràcies Carme per la felicitació!\nJo també et desitjo lo millor pel 2014!\nAnònim 22 de desembre de 2013 a les 9:44\nM'agradaria saber quan veurem els ditelles guanyadors!!???\nEsther Carrascal 22 de desembre de 2013 a les 10:00\nLa veritat, és que aquests dies són "una mica atrafegats" i no puc ensenyar-vos el resultat del concurs tan aviat com m'agradaria... haurem d'esperar fins després de les festes nadalenques... però les idees ja estan al cap!


Agenda final de trimestre | Escola Baloo\nAgenda final de trimestre\nVolem acabar el trimestre compartint una estona amb vosaltres per acomiadar-nos i desitjar plegats unes bones festes i feliç any nou.\nAnoteu-vos a l’agenda:\nTarda de portes obertes a l’escola per gaudir de la decoració , de les exposicions de llibres, de recollir als nens i nenes a les seves respectives classes i com no, visitar un any més el nostre “espai sorpresa”.\nPer evitar molestes aglomeracions dins l’escola, hem distribuït l’horari d’entrada en dos torns:\nA ¾ de 4 de la tarda: Entrada de pares i mares de parvulari\nA les 4: Entrada de pares i mares de Primària\nA la sortida , aprofitant l’ocasió , els alumnes de sisè , ens oferiran berenar per a tothom per recollir diners per al seu viatge de fi de curs.\nA les nou del matí , La Carassa , el nostre personatge de cara afable que ens avisa que el Nadal ja està a tocar, rebrà a alumnes , famílies i a tothom que ho desitgi al pati de baix. Després de compartir aquesta primera estona del dia, continuarem la festa a nivell intern, només amb els alumnes. Visitarem la fira d’intercanvi de Nadal de l’escola amb paradetes d’objectes i regals fets pels mateixos nens i nenes de les classes , farem cagar el Tió i cantarem cançons.\nRECORDEU: DIVENDRES 21 – JORNADA ÚNICA\nE. Infantil – Primària 9 a 13h Servei de Menjador 13 a 15:30h\nL’horari del S.A.T ( servei d’acollida de tarda ) serà de 15:30 a 16:30.\nRecordeu que cal inscriure’s en el formulari que s’ha generat al cas i que rebreu a través de DINANTIA.


L'alcalde - Ajuntament de Betxí\nCurrículum de l'alcalde\nBenvingut/da al portal web de l’Ajuntament de Betxí.\ns per a mi un grandíssim orgull dirigir-me a tu com a Alcalde de Betxí. Des d’ací posem al teu abast tota la informació i notícies importants per als nostres veïns i veïnes. Però també t’oferim la possibilitat de poder visitar el nostre patrimoni, llegir la nostra història i conéixer les nostres festes.\nEn els dies actuals, la proximitat ha de ser un dels objectius primordials de qualsevol corporació municipal. I amb eixe esperit està concebut este espai, per tal que tots puguem, des de qualsevol indret del món, aguaitar a través de la finestra del nostre ajuntament tot el que es viu al nostre poble.\nEn definitiva, espere que pugues gaudir i utilitzar esta eina que posem a la teua disposició. Però per damunt de tot, espere que siga una eina que ens faça més pròxims.\nAprofite per enviar-te, des d’ací, una afectuosa salutació i donar-te les gràcies per haver visitat la nostra pàgina web.


45 anys de les Jornades Catalanes de la Dona | VÍDEO | betevé\nVa ser el moviment fundacional del feminisme de l'època\nSergi Hernández | dijous, 27 de maig del 2021, a les 10.10\nUnes 4.000 persones van assistir a les primeres Jornades Catalanes de la Dona i les van convertir en tot un èxit inesperat. L’any 1976, entre el 27 i el 30 de maig, va tenir lloc a l’edifici antic de la Universitat de Barcelona una trobada de dones per reclamar els seus drets un cop mort el dictador.\nLa mort de Franco, una oportunitat\nEl franquisme havia creat un estat que discriminava obertament les dones en tots els sentits. A la família, per exemple, la dona casada ni tan sols no tenia dret sobre els seus propis fills; a la vida laboral, trobava dificultats per la incorporació i els sous eren molt més baixos que el dels homes.\nL’any 1975, amb motiu de l’Any Internacional de les Dones, Franco va enviar en representació d’Espanya defensar els drets de les dones espanyoles a Pilar Primo de Ribera, la dirigent de la Sección Femenina. Això va generar entre les dones catalanes la necessitat de donar una resposta, que es va concretar amb les Jornades Catalanes de la Dona. Maria Aurèlia Capmany va demanar diners a Jordi Pujol, aleshores president de Banca Catalana, per poder finançar les jornades.\nLes organitzadores esperaven unes 300 dones, però en van assistir unes 4.000. I el més important és que eren dones de tots els estrats socials, convertint la trobada en un moviment interclassista: hi havia estudiants, mestresses de casa i dones treballadores, com les 19 vocalies de barris perifèrics de la ciutat.\nLes jornades es van celebrar al Paranimf de la universitat. Es tractava d’organitzar un debat i plantejar una agenda per més endavant. Els objectius es van aconseguir. Es van presentar nou ponències en total: sobre els drets de les dones, la política, el treball de la dona, la sexualitat, la dona rural, educació o la imatge de les dones als mitjans de comunicació, entre d’altres. Va ser un intent de consensuar un programa, que es va concretar en les conclusions. Aquestes conclusions van ser la base d’aquest moviment fundacional del feminisme de Catalunya pels anys que havien de venir.\nEls primers cursos d’educació sexual\nL’any 1975, en un acte de desobediència civil, un grup de feministes van organitzar els primers cursos d’educació sexual per a dones\nLa reacció de la societat\nLa societat franquista es va escandalitzar amb la trobada, que veien com un grup de dones que no acceptaven el seu rol domèstic. Per les dones que hi van participar, en canvi, va ser un gran revulsiu i va significar un empoderament que les va fer seguir endavant. Finalment, el conjunt de la societat es va veure obligat a confrontar les discriminacions denunciades i la manca de reconeixement de les dones.\nHo va explicar Mary Nash, catedràtica d’història contemporània, en aquest capítol de ‘Va passar aquí’.\nAvortaments com a protesta feminista\nDins de les Jornades Feministes del 1985, el moviment feminista va practicar dos avortaments a les Llars Mundet per reclamar una llei que passés per l’avortament lliure i gratuït\n— dones — feminisme — franquisme — igualtat de gènere\nBarcelona assoleix el 80 % de les actuacions del pla contra les desigualtats de gènere\nEls primers cursos d’educació sexual per a la dona\nLa tancada de dones de Motor Ibérica\nEl govern municipal descarta un permís específic per dolor menstrual\nDe canons a lleons als peus de Colom\nLa fuga massiva de la Model


Ciències Ambientals col·labora en la recuperació de Marxuquera Alta : Campus de Gandia: UPV\nCiències Ambientals col·labora en la recuperació de Marxuquera Alta\nDesprés de l'incendi de l'estiu\nEstudiants i titulats en Ciències Ambientals per la Universitat Politècnica de València (UPV) estan participant en la recuperació de la zona afectada per l'incendi forestal que tingué lloc el passat estiu a la Marxuquera Alta.\nEl foc, després d'iniciar-se a Llutxent, va arrasar una gran superfície forestal situada prop del nucli urbà de Gandia. La col·laboració s'emmarca en el projecte Marxuquera Verda, un instrument de participació ciutadana impulsat per l'Ajuntament de Gandia, dirigit per tècnics professionals, i coordinat per la Generalitat Valenciana i la Diputació de València.\n"Hi ha moltes ganes de col·laborar"\nYasmina Mascarell i Dani Muñoz, titulats en Ciències Ambientals pel campus de Gandia UPV, coordinen les accions d'educació ambiental relacionades amb el projecte. Segons Yasmina Mascarell, la resposta de la població i associacions està sent molt positiva: "Hi ha moltes ganes de col·laborar".\nEl primer grup de participants de Marxuquera Verda han sigut estudiants de primer curs del Grau en Ciències Ambientals de la UPV, que han ajudat a retirar vegetació cremada i a condicionar els rebrots perquè tinguen millors condicions per a créixer.\nEstructura de contenció\nAl seu torn, també han participat els estudiants de quart curs del grau esmentat, que han construït una estructura de contenció per a evitar l'erosió del sol al barranc de Borrell, desprotegit per l'absència de vegetació.\nAixí mateix, els estudiants han debatut sobre la gestió dels espais naturals i els incendis, i han visitat el Centre d'Interpretació Ambiental de Parpalló-Borrell, en el disseny del qual va participar també professorat de Ciències Ambientals UPV.\nMascarell, que indica que les actuacions de recuperació de gran envergadura del projecte Marxuquera Verda les estan realitzant professionals, indica que "nosaltres actuem sobre la franja del barranc de Borrell, per a facilitar que la natura es recupere per si mateixa, i també perquè qui vulga ajude en el procés i puga entendre millor com cuidar i protegir aquests paratges naturals amb un gran valor per a la població de l'entorn".\nEntre les accions que estan duent a terme, Mascarell destaca la construcció i la col·locació de caixes niu per a permetre que els ocells puguen habitar el paratge davant l'absència d'arbres. El programa Marxuquera Verda va començar el passat 1 de desembre, i totes les activitats es poden seguir a través de la seua pàgina web oficial: https://marxuqueraverda.gandia.org/


Homenatge a la família treballadora - TotSalt\nInici Coneix Salt Art al Carrer de Salt Homenatge a la família treballadora\n1974 Homenatge a la família treballadora\n(2-5 metres) Lluís Molins i Mateu\nUna clàssica família es mostra unida en la plaça que uneix Salt i el Veïnat.\nTres són els conceptes necessaris per al seu bon funcionament: Família Unió i Treball.\nEs modifica la ubicació durant la rehabilitació de la plaça de la Llibertat en el 2017.\nLluís Molins i Mateu – Cassà de la Selva, 1927-Salt, 2005\nPintor, escultor i director de l’Escola de Belles Arts de Salt durant 30 anys, Lluís Molins va néixer a Cassà de la Selva el 4 de juny de 1927. Quan tenia 5 anys es va establir a Salt amb la seva família, als 18 anys treballava de fuster i es va especialitzar en la talla de mobles. Aviat es va interessar en l’escultura i la pintura, va cursar estudis a les Escoles de Belles Arts de Girona i Barcelona. L’any 1960, en acabar la carrera, va proposar a l’Ajuntament de Salt la creació d’una escola de Belles Arts. L’Ajuntament va acceptar la proposta i el va nomenar director, càrrec que va ocupar fins el 1990.\nCom a escultor utilitzava sobretot la fusta, el ferro, la terra cuita i el bronze. “La família treballadora”, feta amb planxa de ferro i situada a la plaça de la Llibertat de Salt, és una de les seves escultures més emblemàtiques.El 1966, l’Ajuntament de Salt el va guardonar amb el premi Tres de Març, en reconeixement a la tasca que va desenvolupar a l’Escola de Belles Arts. Lluís Molins va morir a Girona, el dia 22 de març de 2005.\nArticle anteriorLes Loles\nArticle següentMural La Fraternal


El Gremi de la Fusta de Sabadell celebra Sant Josep amb un concurs per a estudiants i un sopar de germanor | Gremi Fusta i Moble\nInici › Publicacions › Noticies › El Gremi de la Fusta de Sabadell celebra Sant Josep amb un concurs per a estudiants i un sopar de germanor\nEl Gremi de la Fusta de Sabadell celebra Sant Josep amb un concurs per a estudiants i un sopar de germanor\nPublicat el 12 març 2014 per Gremi Fusta i Moble — Sense comentaris ↓\nEl Gremi de la Fusta de Sabadell i Comarca, associat al Gremi de Fusters de Barcelona, també se suma a la celebració de la festa patronal de Sant Josep. El tret de sortida a la commemoració serà aquest divendres, 14 de març, amb la 22a edició del Concurs d’Estudiants de la família professional de la fusta i el moble, i d’aprenents de tallers de fusteria i ebenisteria. Tots els alumnes que participin al certamen podran exposar els seus treballs a l’Aula Tecnològica del Taller de Fusta de l’Escola Industrial de Sabadell.\nLa cloenda de la jornada anirà a càrrec de Carles Montesinos, nou president del Gremi de la Fusta de Sabadell i Comarca, i de Joaquim Millán, director de l’Escola Industrial de Sabadell. Tots dos seran els encarregats de fer els habituals parlaments institucionals i el posterior lliurament de premis.\nUna setmana més tard, el dissabte 21 de març, el Gremi de la Fusta de Sabadell i Comarca clourà els actes de Sant Josep 2014 amb un sopar de germanor a l’Hotel Verdi de la capital vallesana. L’àpat estarà obert a tothom i costarà 30 euros per persona, tot i que els socis de l’entitat podran portar-hi un acompanyant gratuïtament.\nEl sopar estarà amenitzat amb una actuació humorística i també comptarà amb el sorteig de diversos premis per als assistents. Els interessats en anar-hi s’han d’apuntar trucant al 93 724 78 29 o enviant un correu electrònic a info@gremifustasabadell.com.\n‹ La presidència del CIESC recau per primera vegada en un empresari del sector de la fusta\nEls clústers com a model per esquivar la crisi ›


INICI CURS ESCOLAR: El projecte Recooperem aconsegueix lliurar més de 10.000 àpats a famílies vulnerables del Vallès Occidental en dos cursos escolars - Consell Comarcal del Vallès Occidental\nPortada > Actualitat > Notícies > INICI CURS ESCOLAR: El projecte Recooperem aconsegueix lliurar més de 10.000 àpats a famílies vulnerables del Vallès Occidental en dos cursos escolars\nINICI CURS ESCOLAR: El projecte Recooperem aconsegueix lliurar més de 10.000 àpats a famílies vulnerables del Vallès Occidental en dos cursos escolars\nEl Consell Comarcal i el Consorci per a la Gestió de Residus del Vallès Occidental porten a terme el projecte Recooperem, cuina per compartir, d’aprofitament alimentari a les escoles de la comarca. Actualment hi participen 11 escoles de 7 municipis. El projecte Recooperem té dues vessants: la social i la mediambiental. Amb aquest projecte es dóna cobertura a famílies de la comarca que es troben en situació de vulnerabilitat –ja sigui per dependència com per la seva situació econòmica-, ja que poden disposar d’àpats cuinats a les escoles i amb les màximes garanties sanitàries. A més, el Recooperem evita la generació de residus i el malbaratament alimentari.\nEl projecte Recooperem compta amb el suport de l’Agència de Residus de Catalunya i de la Agència de Salut Pública de Catalunya (ASPCAT). En aquests moments participen al projecte Recooperem els municipis de Castellar del Vallès, amb quatre escoles; Viladecavalls, amb dues escoles; Vacarisses, Rellinars, Matadepera, Sant Llorenç Savall i Ullastrell, amb una escola a cada municipi i Rubí amb cinc escoles.\nAquest dijous s’ha celebrat una jornada de formació a la Fundació Alícia, al Món Sant Benet (Sant Fruitós de Bages) per agrair la tasca i la implicació d’escoles, entitats i empreses per fer possible el projecte. Durant la jornada s’ha participat també en una Màster Class de la Fundació Alícia. Des de l’ASPCAT s’han ofert dues conferències sobre la seguretat alimentària i sobre la Nevera Solidària. La Fundació Alícia, situada a Món Sant Benet des de l’any 2007, forma part de la Fundació Catalunya-La Pedrera. Alícia, Alimentació i ciència, és un centre de recerca en cuina que treballa per millorar l’alimentació de les persones. Entre els seus eixos de treball hi ha la sostenibilitat i l’impuls d’estratègies per reduir i prevenir el malbaratament alimentari.\nA la jornada d’avui hi ha assistit també Ignasi Giménez, president del Consell Comarcal del Vallès Occidental i alcalde de Castellar del Vallès; Ricard Torralba, president del Consorci per a la Gestió de Residus del Vallès Occidental i alcalde de Sant Llorenç Savall; Xavier Reinaldos, director adjunt de l’Agència de Residus de Catalunya; Cristina Pérez, subdirectora general de Coordinació de la Salut Pública i Carme Chacon, Subdirectora general de Seguretat Alimentària, de l’ASPCAT; Mireia Solsona, alcaldessa de Matadepera; Marta Roqué, alcaldessa de Rellinars i Olga Serra, 1a tinent d’alcalde de l’Ajuntament de Vacarisses.\nAugment d’àpats servits i quilos de residus evitats\nLes dades del curs escolar 2016-2017 han confirmat la bona marxa del projecte, amb un augment del 50% d’àpats servits durant el curs passat i amb un augment del 43% dels quilos de matèria orgànica que no han esdevingut residus. En total, en els dos cursos de funcionament del projecte s’han pogut lliurar 10.025 àpats a famílies vulnerables de la comarca. En concret, durant el curs 2016-2017 s’ha arribat a 272 famílies amb dificultats.\nActualment des del Consell Comarcal i el Consorci per a la Gestió de Residus es treballa per incorporar noves escoles i nous municipis al projecte per ampliar així la xarxa de distribució i augmentar la prevenció de generació de residus. En aquests moments s’estan establint les condicions i els paràmetres que han de regir aquestes noves incorporacions i es treballa per tal que es puguin fer efectives els propers mesos. Es treballa amb els municipis de Terrassa, Barberà del Vallès, Badia del Vallès, Sentmenat i Castellbisbal.\n(Nota: no es disposa de les dades del municipi d’Ullastrell)\nCom funciona el Recooperem?\nUn cop acabat el servei diari del menjador de l’escola, el menjar disponible apte pel consum es prepara com a àpats complerts en uns tapers facilitats pels ens comarcals. L’aliment cuinat que no ha estat servit, i que s’ha mantingut en condicions higièniques i sanitàries adequades, es reparteix en recipients que s’etiqueten amb informació rellevant (aliment, quantitat i data de congelació) i es congelen a -18ºC. Tenen una caducitat màxima de 3 mesos si es conserven congelats.\nUna entitat social o el Rebost Solidari recull els àpats i els reparteix entre les famílies que compleixen determinats requisits, com per exemple gent gran depenent o famílies amb pobresa energètica o amb infants a càrrec.\nAmb aquests àpats es garanteix que els Rebosts Solidaris i les entitats poden comptar també amb aliments cuinats segurs i de qualitat, que completen l’oferta d’aliments bàsics que es recullen habitualment a través dels recaptes, millorant l’aportació nutricional i evitant el malbaratament alimentari.\nIniciativa social i mediambiental\nRecooperemés una iniciativa de caire social i s’inclou dins del programa de població fràgil i inclusió social que porta a terme el Consell Comarcal amb l’objectiu de donar suport a les persones més vulnerables per lluitar contra la pobresa i afavorir l’equitat d’accés a recursos. Alhora, el projecte aconsegueix reduir el nombre d’aliments en bon estat, aptes pel consum, que actualment acaben a les escombraries ja que no existia cap canal d’aprofitament organitzat.\nEl Consell Comarcal i el Consorci de Residus han signat un conveni marc al qual s’hi poden adherir, per col·laborar en diferents actuacions: les empreses i/o entitats d’alimentació i/o restauració, amb menjar sobrant que vulguin cedir; els ajuntaments de la comarca que participin en la cerca de famílies beneficiàries del projecte i/o en el magatzem i distribució del menjar i les entitats de voluntariat que participin en la logística del projecte.\nLa distribució d’aliments es fa amb la col·laboració de les escoles públiques, les empreses de càtering operadores dels serveis de menjador, els ajuntaments vallesans i els rebosts municipals. També hi poden participar els restaurants que es vulguin adherir a la proposta.\nAquesta és una bona iniciativa on la confluència de treball transversal en l’àmbit social i ambiental contribueix a millorar la salut, l’equitat i la sostenibilitat del territori, en la línia del PINSAP- Pla Interdepartamental i Intersectorial de Salut Pública i totalment alineada amb els 17 Objectius de Desenvolupament Sostenible de l’Agenda 2030 de les Nacions Unides.\nMaster Class de cuina d'aprofitament (1,56 MB)\nMaster Class de cuina d'aprofitament\nVisita de les persoenes participants a les instal·lacions de la Fundació Alícia (2,02 MB)\nVisita de les persoenes participants a les instal·lacions de la Fundació Alícia\nAgraïment institucional als participants al Recooperem (1,73 MB)\nAgraïment institucional als participants al Recooperem\nEntitats, empreses i escoles que participen al Reccooperem es van trobar ahir a la Fundació Alícia (1,53 MB)\nEntitats, empreses i escoles que participen al Reccooperem es van trobar ahir a la Fundació Alícia\nWeb del Consorci per a la Gestió de Residus del Vallès Occidental


Cultivar cloïsses on ja no és rendible plantar arròs: una alternativa per als camps salinitzats del Delta | Aguaita.cat\nUn projecte de l'IRTA ho assajarà a la badia dels Alfacs per guiar els agricultors i els aqüicultors en la reconversió\nper Aguaita.cat , La Ràpita, 16 d'abril de 2020 a les 16:02 |\nLa cria de cloïsses està sent cada vegada més complicada al litoral mediterrani. Un dels principals problemes, sobretot al delta de l'Ebre, és el cranc blau, una espècie invasora que s'alimenta de bivalves en totes les fases de desenvolupament. Investigadors de l'IRTA (Institut de Recerca i Tecnologia Agroalimentàries) assagen la possibilitat de criar cloïsses als arrossars de la badia dels Alfacs on, per la pujada del nivell del mar i la subsidència del delta, el sòl s'ha salinitzat i no és rendible el cultiu d'arròs. El projecte Fitogel vol guiar els agricultors i els aqüicultors per reconvertir els camps d'arròs en vivers de bivalves, una alternativa que podria aportar molts beneficis per la gran demanda de cloïssa que hi ha al mercat.\nCultivar les cloïsses en espais blindats al seu principal depredador, el cranc blau, podria permetre recuperar una producció d'este bivalve que està en declivi des de l'arribada de l'espècie invasora al delta. El projecte Fitogel no només estudiarà la viabilitat de criar cloïssa en basses de terra, com són els arrossars, sinó que també analitzarà com millorar l'alimentació dels bivalves, utilitzant gels de fitoplàncton i noves soques de microalgues que podrien simplificar els requeriments per cultivar-les i incentivaria inversions per produir este aliment. Com ha apuntat Margarita Fernández, investigadora de l'IRTA, en les primeres etapes de vida de la cloïssa, com més diversitat d'espècies de microalgues se'ls aporta, creixen més i sobreviuen més.\nActualment, la cloïssa té un preu elevat al mercat perquè hi ha molta demanda però poca oferta. Els problemes per criar-la a les badies són comuns a tot el litoral mediterrani, també pels llargs períodes d'altes temperatures a l'estiu que malmet els bivalves – un efecte del canvi climàtic que no es preveu que es pugue millorar amb les basses de terra-. "Estem pensant si es podria fer ombreig i hem mirat diferents maneres per controlar la temperatura de l'aigua dins del camp d'arròs però el principal problema a combatre és el cranc blau", ha explicat Fernández.\nSi s'aconseguix cultivar-la en basses de terra i produir-ne de mida gran, el rendiment i els beneficis poden ser molt atractius per als arrossaires i també per als aqüicultors d'altres espècies que estan patint les conseqüències de la invasió del devastador crustaci, originari de les costes de l'Atlàntic. "Els pescadors han fet molts esforços, pescant-lo, però segueix menjant-se els bivalves de les poblacions naturals i les de cultiu. El projecte va adreçat sobretot per al sector de l'aqüicultura perquè tinguen alternatives. Per exemple, els mariscadors de tellerina, que tampoc en troben. Fer cultiu de cloïssa podria ser una opció perquè molta gent al Delta té camps d'arròs i té diferents maneres de guanyar-se la vida", ha detallat la investigadora.\nLes proves van començar al novembre. Es van preparar les basses i s'ha sembrat a principis del mes de març. Amb el confinament, dos tècnics de l'IRTA mantenen les feines essencials a camp per mantenir els animals vius i la resta fan feina telemàticament. Els assajos s'han fet omplint els camps amb aigua de la badia dels Alfacs i en terrenys propers al mar.\nEste projecte no és nou. Es va començar a provar a Itàlia fa uns deu anys i va resultar rendible. "Per problemes de contaminació química a la zona on ho van fer, no s'ha pogut continuar però és una proposta que pot traslladar al Delta perquè té les condicions adequades, per la qualitat de l'aigua dels Alfacs, per la tradició de cultiu de bivalves a tota la zona del Fangar i els Alfacs, i per la proximitat dels camps al mar, on està deixant de ser rendible produir arròs", ha apuntat la investigadora.\nQuan el projecte acabe, a final del 2021, els tècnics faran la transferència dels resultats aconseguits al sector: com es preparen i es transformen els camps, el temps que es necessitarà per treure-hi rendiment, i les mides de les peces que es poden produir. "Podrem transferir els coneixements al sector aqüícola i mariscador perquè els bancs de marisc al litoral català i valencià estan desapareixent", ha advertit.\nEn la recerca també hi participa l'Instituto de Acuicultura de Torre de Sal (IATS-CSIC), de Castelló i ha comptat amb la col·laboració de la Fundación Biodiversidad, del Ministeri per a la Transició Ecològica. El finançament s'ha aconseguit dins de la convocatòria de subvencions del Programa Pleamar, cofinançada pel Fons Europeu Marítim i de Pesca.\nMedi ambient, marisc, cultius d'arròs, cultius marins, Delta del l'Ebre, Cloïsses, Badia dels Alfacs, arrossars


Endesa a Ciutadilla:telèfon i contacte\nEndesa en Ciutadilla: punt de servei\nTelèfon de Endesa a Ciutadilla\nPunt de servei Endesa a Ciutadilla\nContractar el subministrament de llum amb Endesa a Ciutadilla\nEndesa a Ciutadilla\nAqui trobaras tota la informació que necessites sapiguer de Endesa a Ciutadilla. Tot llerdense que tingui preguntes amb el seu subministrament de llum podrá ubicar en esta aquesta página web tota la informació que necessiti.\nEndesa s'encarrega de distribuir la llum a gran part dels ciutadàns de Lleida. Per això, compta amb gran part recursos per atendre als clients amb qualitat. Depenent dels processos que el llerdense vol completar, pot preferir de anar a alguns dels punts de servei sense la necesitat de cita previa a la vora de Ciutadilla. Però, sempre pot trucar previament als telèfons que aperèixen a continuació:\nTelèfons de Endesa a Ciutadilla\nDirecció C\_ Abat Llor 17 C\_ Dr. Fleming 17\nCP 43800 25600\nMunicipi Valls Balaguer\nCiutadilla es un municipi que fa part de la comunitat autònoma de Cataluña que compta amb un total de 257210 punts de sumbministrament amb un consum anual de 967009768,9 MWh. Endesa es la companyia encarregada de subministrar la llum en la zona.\nEndesa es la companyia responsable de distribuir el gas natural al municipi de Ciutadilla. Per això, si el ciutadà llerdense vol anar a la oficine que sigui de Endesa sense necessitar cita prèvia, té a disposició punts de servei properes a la seva casa.\nOficines de Endesa a Ciutadilla\nAdreça C\_ Abat Llor 17 C\_ Dr. Fleming 17


EMBARASSADES i vaccí covid-19\nDEL 4 AL 10 D'AGOST les dones embarassades\nque encara no s'han vaccinat podran acudir de 16.00 a les 19.00 h,\nSENSE CITA, al punts de vaccinació següent:\nHospital Son Dureta (Palma)\nSala Polivalent Canal Salat (Ciutadella)\nRecinte Firal d’Eivissa\nA les persones de la Primera etapa de vaccinació: GRUPS PRIORITARIS, a les persones de la Segona etapa de vaccinació: ALTRES GRUPS PRIORITARIS i a les persones de la Tercera etapa de vaccinació: GRUPS PER EDAT DE NAIXEMENT.\nLes reaccions generals (febre, malestar, mal de cap, dolor en el punt d'injecció, dolors musculars) són lleus i es resolen per elles mateixes en 24-48 hores. Es pot prendre un antitèrmic o un analgèsic si és necessari.\nLes reaccions generals (febre, malestar, mal de cap, dolor en el punt d'injecció, dolors musculars) són més freqüents després de la 2a dosi en els vaccins de Moderna i Pfizer. En el cas de Vaxzevria (AstraZeneca), en comparació a la 1ª dosi, les reaccions notificades després de la 2ª dosi varen ser més lleus i menys freqüents.\nBalears reactiva la vaccinació de les persones menors de 60 anys que varen rebre una primera dosi del vaccí contra la COVID-19 de VaxZevria (AstraZeneca) a partir de les 15 hores del 2 de juny. Per mitjà d'un formulari les persones quedaran enregistrades al servei de citació del Servei de Salut i se’ls enviarà un SMS i un correu electrònic amb la cita per completar la pauta vaccinal\nQuan serà vaccinada la població infantil i preadolescent?\nA partir del 23 de juliol de 2021 s'inicia la vaccinació a població a partir de 12 anys. Poden autocitar-se a BITCITA.\nDes del 7 de juliol de 2021, se cita telefònicament per vaccinar els grups de població infantil següents:\nPersones a partir de 12 anys (nascudes en 2009 o abans) amb condicions de salut de risc molt alt.\nPersones a partir de 12 anys (nascudes en 2009 o abans) en situació de gran dependència i les que viuen en centres de persones amb discapacitat intel·lectual, centres tutelats i centres d'educació especial.\nAquests pacients estaran acompanyats pels seus progenitors o tutors legals durant la vaccinació.\nTotes les cites per a la segona dosi de Vaxzevria (AstraZeneca), presents i futures, han estat anul·lades. Rebreu un SMS per notificar-vos l’anul·lació de la cita.\nPer sol·licitar la segona dosi de la vaccinació, a partir de les 15.00 h del 28 de maig de 2021 heu de visitar la pàgina web ibsalut.es/2-dosi-az, en la qual trobareu informació sobre els diferents vaccins i podreu emplenar el formulari de sol·licitud de la segona dosi. Heu de tenir en compte que us donarem la cita posteriorment per correu electrònic i SMS indicant la data, l'hora i la ubicació.\nTambé habilitam un telèfon 971 211 998 perquè puguin sol·licitar cita, específicament:\nPersones majors de 70 anys que encara no han estat vaccinades.\nDones embarassades o lactants de 40 anys o més.\nPersones a partir dels 12 anys empadronades a les Illes Balears i amb la targeta sanitària individual (TSI) activa poden autocitar-se amb BITCITA.\nPersones a partir de 12 anys d'altres comunitats autònomes o altres estats de la Unió Europea desplaçades a les Illes Balears per motius laborals i/o familiars. PRIMER han de donar-se d'alta en un centre de salut.\nSi, tot i complir aquests criteris, teniu algún problema o impediment per reservar la vostra cita amb BITCITA, demanau ajuda en una farmàcia o telefonau a Infovacuna COVID 971 211 999.\nSi, atesa la meva situació administrativa, no puc autocitar-me amb BITCITA i encara no m'han telefonat, què he de fer?\nLes persones residents a les Illes Balears amb targeta sanitària vinculada a una mútua d’assegurança (MUFACE, MUJEJU, ISFAS, etc.)\nLes persones que hagin canviat d’adreça o número de telèfon i no hagin pogut ser localitzades.\nLes persones que es troben en una de les situacions administratives anteriors o una de similar, han d'exposar la seva situació enviant un correu electrònic a registrecovid@ssib.es per tal el seu cas sigui valorat i s'hi trobi una solució.\nSom ciutadà espanyol o de la UE i tenc un contracte laboral per treballar aquest estiu a les Illes Balears. Puc ser vaccinat a les Illes Balears?\nEls ciutadans espanyols residents a altres comunitats autònomes del territori estatal o d'un altre estat de la Unió Europea i que s'hagin desplaçat temporalment a les Illes Balears per motius laborals justificats poden ser vaccinats contra el virus SARS-CoV-2 —seguint el Pla de Vaccinació de les Illes Balears— tant de la primera com de la segona dosi.\nMés información en aquest espai web: VACCINACIÓ CONTRA LA COVID-19\nDE DESPLAÇATS I/O FAMILIARS PER MOTIUS LABORALS I/O FAMILIARS\nSom ciutadà espanyol o de la UE i aquest estiu venc a les Illes Balears per estar amb un familiar per motius justificats. Puc ser vaccinat a les Illes Balears?\nEls ciutadans espanyols residents a altres comunitats autònomes del territori estatal o de otro estado de la Unió Europea i que s'hagin desplaçat temporalment a les Illes Balears per motius familiars justificats poden accedir a la vaccinació contra el virus SARS-CoV-2 —seguint el Pla de Vaccinació de les Illes Balears—, tant de la primera com de la segona dosi.\nMés informació en aquest espai web: VACCINACIÓ CONTRA LA COVID-19\nSom alumne del programa Erasmus 2021 o faré una estada a l’estranger per motius acadèmics. Puc ser vaccinat?\nPoden presentar-se sense cita els dies 6 i 7 de juliol als punts de vaccinació següents: Son Dureta (Palma), Poliesportiu Mateu Canyelles (Inca); Hipòdrom de Manacor; Recinte firal de Maó; Sala multifuncional Canal Salat (Ciutadella); Recinte firal d’Eivissa; Hospital de Formentera.\nHan de presentar documentació justificativa de l’estada acadèmica a l’estranger.\nEls menors de 16 anys han d’anar acompanyats d’un tutor legal, que n’haurà d’acreditar la condició en el punt de vaccinació.\nEs recomana que els menors que tinguin 16 o 17 anys també vagin acompanyats per un tutor legal.\nPersones a partir de 12 anys\nPuc ser vaccinada si estic embarassada o vull quedar-me embarassada? I si tinc un nadó lactant?\nLa vaccinació contra la COVID-19 és segura: genera immunitat i fa que vós i el vostre fill estigueu més protegits durant l'embaràs i l’alletament.\nLes dones embarassades tenen més probabilitats d'emmalaltir greument per COVID-19 (ingrés a l’UCI, necessitat de ventilació mecànica, podent arribar a morir) que les no embarassades. També hi ha més riscs per al futur nadó com, per exemple, més probabilitats d'un part prematur.\nCap dels vaccins disponibles actualment travessa la placenta. A més, no hi ha dades que suggereixin que augmenten les probabilitats d'avortament.\nSi rebeu el vaccí contra la COVID-19 podeu seguir alletant el nadó. Estudis recents mostren que les mares que alleten i han rebut el vaccí tenen anticossos protectors en la llet materna, que pot oferir protecció addicional al nadó.\nSi pensau quedar embarassada, és important saber que els estudis no mostren cap vincle entre els vaccins contra la COVID-19 i la disminució dels nivells de fertilitat. Tampoc s'indica cap efecte advers sobre l'embaràs.\nSobre la base de les dades disponibles, s'aconsella la vaccinació contra la COVID-19 amb vaccins mRNA a les embarassades, independentment del mes de l'embaràs en què estiguin.\nCom passa amb altres vaccins, algunes persones poden notar efectes secundaris, normalment lleus o moderats, després de l'administració. Aquests solen desaparèixer al cap de 24-48 hores.\nEls més freqüents són els següents:\nSensibilitat, inflor, dolor o enrogiment en el punt d'injecció\n• Esgarrifances o sensació de febre\nSi teniu febre o altres símptomes podeu prendre paracetamol en la dosi habitual, si no ho teniu contraindicat. Això no obstant, si duren més de 48 hores o són preocupants contactau amb un professional sanitari.\nSi vós us protegiu, protegiu el nadó\nLes persones que han estat vaccinades i són contacte estret d’un positiu per COVID-19, han de fer quarantena?\nEn general no han de fer quarantena, però hi ha algunes excepcions.\nNo han de fer quarantena les persones vaccinades que hagin estat contacte estret d’un positiu en els casos següents:\nPersones amb la pauta completa de vaccinació si ja ha passat el temps indicat per assolir la immunitat del vaccí:\nPfizer 7 dies després de 2ª dosi\nAstraZéneca 14 dies després de 2ª dosi\nModerna 14 dies després de 2ª dosi\nJanssen 14 dies després de monodosi\nPersones que hagin passat la COVID-19 en els darrers 180 dies (sis mesos).\nNo obstant això, s’han de fer una prova diagnòstica —PCR o prova d’antígens— en saber-se que són contacte estret i una PCR al cap de set dies.\nA més, han de seguir obligatòriament aquestes pautes: evitar el contacte amb persones vulnerables; dur posada una màscara en les interaccions socials; no assistir a esdeveniments multitudinaris; vigilar la presència de símptomes compatibles amb la COVID-19.\nHan de fer la quarantena de 10 dies les persones vaccinades contra la COVID-19 que hagin estat contacte estret d’un positiu en els casos següents:\nPersones sense la pauta completa de vaccinació.\nPersones que, tot i tenir la pauta completa, hagin estat contacte estret d'una persona amb les variants beta o gamma.\nPersones que, tot i tenir la pauta completa, siguin immunodeprimides (amb immunodeficiència primària, secundària o determinats pacients amb alguna malaltia crònica)\nEls casos en què se sospiti que la transmissió del virus s’ha produït a partir de visons.\nAquestes persones s’han de fer una PCR en el vuitè o novè dia de la quarantena.\nPer entrar a les Illes Balears la prova diagnòstica no s'exigirà a les persones que acreditin haver rebut la pauta completa de vaccinació contra la COVID-19 dins dels 8 mesos previs o una dosi com a mínim 15 dies abans del viatge i sempre dins dels 4 mesos previs.\nLa situació vaccinal es pot acreditar amb la targeta de vaccinació o amb el Certificat COVID Digital UE (CCD-UE). El CCD-UE permet facilitar la lliure circulació, de manera segura, entre països de la Unió Europea durant la pandèmia, i informa i acredita l'estat de salut dels viatgers en relació a la COVID-19. Informau-vos dels requisits d'entrada a cada pais.\nQuè puc fer si tinc símptomes i he estat vaccinat amb AstraZeneca?\nSi teniu símptomes i ha estat vaccinat amb AstraZeneca telefonau al 971 211 998\nÉs una dada en evolució constant i depèn del ritme d'aribada de dosis a les Illes Balears i del ritme d’administració d'aquestes. Atès que la vaccinació és voluntària, no arribar al 100 % de cobertura és normal.


Galerades: Una poma de fa dos anys\nUna poma de fa dos anys\nAquesta poma la vaig retallar ja fa més de dos anys i arran del darrer trasllat la vaig recuperar. És retallada i folrada amb cinta adhesiva transparent (celo) per enganxar-hi les lletres retallades de revistes i així enganxar-la a l'escriptori, el seu lloc original i on la poma té el sentit . Una feinada per no estudiar gaire i centrat en aquest tema. Per si no enteneu que hi diu, us ho transcric ara mateix:\nPoma de paper\nalimenta mes no engreixa\ndesconcentra més que ensenya\nPer cert, ara que no tenc la poma enganxada a l'escriptori, hi he dibuixat una Terra, una Lluna, alguns planetes, un cometa i estrelletes en negre sobre beix.\nVeieu per què no puc estudiar a casa?\nPublicat per Ciceró Pascual Cardona a 19:30:00\nQuè tal, com estàs? Espero k exàmens i treballs guai!!! Com està el tema del teu aniversari? k l'hem de celebrar?jejjej\nM'agrada aquesta poma!!!!;)\nAvere si parlem aviat,un petonàs!\nFranck Rabaribony--oviedo ha dit...\nSempre em va apassionar sa teva facilitat per perdre es temps a classe. Recordes es partidets de futbol amb bolis i pilotes de paint-ball? o sa col·lecció de samarretes de futbol fetes amb paper a partir d'una "pajarita"? Tot açò hauria d'estar a un museu de Verge del Carme. Quins records...\n28 de gener de 2008 a les 11:28\nNeus, de moment està tot aturat, però prest intentaré moure fitxa. A veure si quedem un dia, a mi em queda poc per acabar els treballs.\nRabarivony, encara jugues? Per jugar a l'illa de Reunió, te pots retirar! A tu amb deu anys t'apassionava i ara amb 25 els companys me miren amb cara rara per continuar fent el mateix, ara, però, intent evitar les coses que fan més renou: a un partidet de bolis ara no hi jugaria. Per cert, no era a partir de "pajaritas", sinó de barquetes de paper. I me'n record, vam estar a punt de vendre'n i tot!\nAndoni Cedrún ha dit...\nSí que era amb ses barquetes de paper sí, jo ara compraria però hauria de ser de jugadors passats, prosinecki, hierro, hagi, popescu...\n28 de gener de 2008 a les 19:56\nSa més sincera enhorabona per sa creació d'aquest bloc.\nMe fa vergonya dir que no hi havia entrat fins ara, però ho intentaré aclarir diguent que m'ha agradat molt.\nJo he aconseguit que sa malaïda companyia telefònica que a tots ens rebenta me torni a posar internet a casa i no descart tornar a perdre qualque estona amb es meu.\nEts un artiste Cice! siguin posts, siguin samarretes de paper o dibuixos amb es paint!\n1 de febrer de 2008 a les 14:51\nFrases que m'han cridat l'atenció\nSi no saps què és 'camot', empra l'Optimot\nEn Pau Riba també fa nadales\nUna de futbol: La síndrome galáctico


Duran creu que la immigració endarrereix el nivell escolar\nEl candidat de CiU no vol nouvinguts que no s'integrin\nJosep A. Duran i Lleida, candidat de CiU a les eleccions del 20-N, apuja el to amb la immigració. Considera que és un problema perquè, entre altres coses, fa que disminueixi el nivell de l'escola pública.\nORIOL MARCH Barcelona. 04/10/2011 00:00\n260x366 Josep A. Duran i Lleida va situar ahir el focus de la seva intervenció al fòrum Tribuna Barcelona de La Vanguardia en la gestió de la immigració i en el pacte fiscal. / PERE TORDERA Josep A. Duran i Lleida va situar ahir el focus de la seva intervenció al fòrum Tribuna Barcelona de La Vanguardia en la gestió de la immigració i en el pacte fiscal. / PERE TORDERA\nEnmig d'una campanya electoral marcada per la crisi econòmica i per les mesures per sortir-ne, el candidat de CiU, Josep Antoni Duran i Lleida, va girar ahir el focus cap a un altre aspecte clau de les cites electorals recents: la immigració. I ho va fer apujant notòriament el to. "L'arribada de nouvinguts ja és un problema perquè no s'ha administrat amb rigor i perquè els ciutadans es troben que el nivell de l'escola pública s'endarrereix per la presència massiva de fills d'immigrants", va argumentar Duran en una conferència al fòrum Tribuna Barcelona, organitzat per La Vanguardia .\nAmb to contundent, Duran va assegurar que, per bé que els nouvinguts són persones i tenen uns drets que s'han de garantir, "no és el mateix que un ciutadà tingui un immigrant a casa de servei i visqui a Sarrià o a Pedralbes, que aquell que viu en un bloc on hi compra un nouvingut, i després un altre, i al final el seu pis no es pot vendre a preu de mercat". Aquest posicionament de Duran recorda el que ja va defensar al llarg de la campanya de les eleccions municipals del 22-M, quan en un míting a Salt, localitat gironina amb problemes de convivència, va insistir en el discurs de "drets i deures" i va defensar el "respecte a l'autoritat" de la policia.\nTal com ja va raonar a Salt, Duran va insistir ahir en el caràcter acollidor dels catalans, però va reiterar que els immigrants s'han d'integrar en sintonia amb uns "valors, una llengua, una cultura, un respecte a la dona i uns deures que s'han de complir". I va llançar un missatge als que no es vulguin integrar: "Aquí no hi han de fer res", va sentenciar el candidat de CiU.\nImplicació pel pacte fiscal\nDuran, com fa en tot acte d'aquesta precampanya, va defensar el pacte fiscal i va situar com a prioritat que s'hi impliqui tothom, especialment les classes més populars. "Ha d'interessar a tots els que treballen a Catalunya, tant si parlen castellà com català", va argumentar. Això sí: no va detallar quin és el pla B de CiU i del Govern si el govern espanyol deixa el pacte fiscal en fora de joc. "El Barça sempre surt a guanyar, sense tenir pla B", va justificar Duran, que al matí va assegurar que havia rebutjat diverses ofertes de PP i PSOE per ser ministre.


SÍLVIDS II :: alnatural\nEls busquerets (Sylvia sp) són petits i de coloració generalment grisa o terrosa.\nEls mascles normalment vesteixen diferent a les femelles i joves, i els detalls a tenir en compte són el color del cap, de l'ull, de l'anell ocular, el color de les cames i la coloració de la gargamella i del pit. La costum d’estar sovint entre la vegetació espessa ens obligarà a estar atents.\nEl més abundant és el busqueret de cap negre S. melanocephala, i viu a tots els ambients de les Illes. El mascle és fàcil de reconèixer per tenir el cap negre, la gargamella blanca i un anell ocular molt visible de color vermell. La femella i els joves són més terrosos i tenen el cap gris, la gargamella blanca i l’anell ocular de color carabassa, amb el pit de color terrós rosat. Els crits són una repetició de cops secs i aspres “Txe-txe txe-txec txeeeee txec-txee” i el cant és sec, però alegre. L’altre busqueret que té el cap negre és el busqueret de capell S. atricapilla, notablement més gros i d’ambients més forestals. Té l’anell ocular blanc poc visible i el mascle mostra un capell negre per sobre els ulls. La femella el té de color rogenc. Emet un “Txc Txc Txc” molt fort, curt i sec. El cant és molt melodiós i aflautat, ric i alegre.\nAmb el cap de color gris tenim altres cinc busquerets: el xorrac S. balearica (espècie endèmica de les nostres illes) té tot el cos de color gris fosc amb la panxa una mica més clara, les cames són vermelloses. L’anell ocular i l’ull dels mascles són vermells, mentre que a la femella l’ull és negre i l’anell ocular és de color morat (color de vi). El bec té la base de color vermell i la coa és especialment llarga. Estructuralment és quasi igual al busqueret roig de coa llarga S. undata, però aquest té les parts inferiors de color de vi amb un baverall tacat de color blanc. Les cames són mes clares, quasi grogues, així com també la base del bec. La gran majoria dels busquerets roigs de coa llarga presenten una taca blanca a l’ala, a l’alçada de l’àlula (detall inexistent als xorracs). Els sons són ben diferents, El xorrac emet un “Txarrr” sec, i el cant és una repetició trisilàbica constant “txir txi-ri-dí txi-ri-dí txi-ri-dí txirr”. El busqueret roig de coa llarga emet un nasal i apagat “quierrrc” i el cant és viu i refilat.\nTambé amb el cap gris, anell ocular vermell i ulls del mateix color es presenta l’escàs busqueert de garriga S. subalpina (fins fa poc S. cantillans). És més arrodonit d’aspecte que els dos anteriors i la coa és relativament més curta. Té una línia blanca molt ben definida que separa la cara del coll, ben vermell fins a la panxa. El bec és tot fosc, quasi negre (diferent de tots els altres busquerets que tenen el cap de color gris, excepte de la femella de busqueret de cap negre) i les cames són vermelloses. La femella és més apagada, tant a les parts superiors com a les inferiors, però també té l’anell ocular i l’ull de color vermell. En ambdós sexes les plomes de l’ala són més terroses, destacant-se sobre el gris de l’esquena. El crit és un sec “Trrrrrc” i el cant és molt variat i pot incloure imitacions.\nDe coloració més rogenca a les ales hi ha el rar busqueret trencamates S. conspicillata, també amb el cap gris. Té l’ull vermell dins un destacat anell ocular de color blanc i el bec presenta la base de color clar. Les cames són groguenques (no vermelles com al busqueret de garriga) i a la gargamella hi ha una ampla zona blanca (estreta en el busqueret de garriga) que voreja el pit, de color rosat als mascles i més clar (crema suau) a les femelles. El mascle, a més, té una zona molt fosca entre els ulls i el bec. El reclam més habitual és un llarg “trrrrrrriuu”.\nTambé de coloració rogenca a les parts superiors, el busqueret d'abatzer S. communis és més gros i rabassut, amb la coa més llarga i, en general, fa la mida del busqueret de capell. És un migrant que destaca pel coll ben blanc (solament una franja ample al busqueret trencamates) i pel pit lleugerament cremós (més espès als mascles que a les femelles). Les femelles tenen les parts superiors de color gris terrós mentre que els mascles tenen el cap de color gris cel (sense la zona fosca entre l’ull i el bec del busqueret trencamates).\nL’altre busqueret que és habitual a les migracions és el busqueret mosquiter S. borin. És gros, de coloració totalment grisa amb la panxa més clara. L’ull és molt gros i visible, de color negre amb un lleuger anell ocular clar. Sembla un busqueret de capell sense capell.\nEls joves de les diferents espècies de busquerets són molt semblants a les femelles de cada una de les espècies i són molt difícils d’identificar correctament quan hi ha la migració de tardor, moment en què poden coincidir la majoria de les espècies descrites.\nDibuixos: S. melanocephala, S. atricapilla, S. borin, S. balearica i S. communis: J.J. Bazán; S. subalpina: kookaburra; S. conspicillata: D. Cortés; S. undata: D. Occhiato.\nMés petits que els busquerets, hi ha els anomenats Ulls de bou. Són més arborícoles que els busquerets però també es mouen per arbustos i matolls. El més habitual és l’hivernant ull de bou Phylloscopus collybita, una bolleta gris verdosa amb la panxa més clara. Tenen les ales relativament curtes, el bec fosc i les cames de color negre. El seu cant és una repetició potent i alegre de dues sil·labes “txip-txap txip txip-txap”, molt detectable a començaments de primavera.\nEn migració es poden veure tres espècies més: l'ull de bou grus Ph. trochilus, molt habitual, és una mica més gros, de coloració més groguenca i amb les ales més llargues que l’anterior (la projecció de primàries és quasi el doble). La diferència més destacada és el color carn de les cames i el bec gruixut, amb la mandíbula inferior groga. En primavera el cant és un descendent “Txi-txi-ti-ti-tiu-tiu-tui-tuui-tuui”.\nL'ull de bou siulador Ph. sibilatrix té el coll ben groc i la panxa ben blanca. La cella és groga i ben definida, i li arriba quasi fins el clatell (de color crema i solament fins un poc passat darrera l’ull en l’ull de bou gros). Les cames s´on grogues El cant és un xiulo descendent i planyívol “Tíiiuh”.\nL’altre que ens queda és l'ull de bou pàl.lid Ph. bonelli, escàs migrant que, com el seu nom indica, és de coloració grisa amb les parts inferiors blanques, té la part central de les ales més clara i el carpó verd (detalls que es destrien perfectament). Les cames són de color negre i els ulls semblen grossos i molt destacats dins la pal·lidesa de la cara.\nMolt més petit que els anteriors, (solament 9 cm des del bec a la coa), i en constant moviment per les capçades dels arbres, hi ha els Reietons. El R. de cella blanca Regulus ignicapilla té tons verdosos generals amb la panxa més clara i es detecta fàcilment pel seu so fluix i suau “Psi-si-si-ssi-ssi-ssit”. Si es veu bé, al cap es destria una línia taronja enmig de dues franges negres i una cella blanca ben marcada i cridanera. La femella té la franja central de color groc. Quasi igual, però molt menys habitual, a l’hivern es pot veure el Reietó Regulus regulus del què es diferencia per no tenir la cella blanca.\nImatges: Tots els Phylloscopus sp i Regulus sp són de Juanjo Bazán


A Castelló es van tramitar 3.044 denúncies per consum d'alcohol i drogues - Infodiari\nDues de cada tres delictes comesos contra la seguretat viària estan relacionats amb el consum d’alcohol i/o drogues\nEl delegat del Govern en la Comunitat Valenciana, Juan Carlos Fulgencio, ha informat que “dues de cada tres delictes contra la seguretat viària estan relacionats amb el consum d’alcohol i/o drogues”. De fet, ha subratllat el delegat, l’any passat es van tramitar 27.176 denúncies per consum d’alcohol i drogues en la Comunitat Valenciana, amb un increment del 16,45% en relació amb 2017. Per províncies, a Alacant es van tramitar 8.800 denúncies, a Castelló 3.044 i a València 15.332.\nFulgencio ha visitat avui al costat de la cap provincial de Trànsit, Pilar Fúnez, i el tinent coronel del Sector de Trànsit de la Guàrdia Civil, Javier Sánchez Ferragut, un dels controls de la Direcció General de Trànsit per a la campanya especial sobre control de consum d’alcohol i drogues, que es desenvolupa en la Comunitat Valenciana des d’avui i fins al pròxim 9 de juny. En aquesta campanya col·labora l’Associació de persones amb lesió medul·lar i altres discapacitats físiques, ASPAYM, per a conscienciar als conductors sobre les conseqüències que poden arribar a tenir aquestes conductes al volant. També les subdelegades del Govern de Castelló i Alacant, Soledad Ten i Araceli Poblador, han visitat controls de la DGT en les seues respectives províncies amb motiu de l’inici de la campanya.\nJuan Carlos Fulgencio ha destacat “la transcendència d’aquestes campanyes que serveixen per a prevenir la conducció sota els efectes de tota mena de drogues”. De fet, ha indicat que “un augment del nombre de controls policials porta aparellada una reducció en el nombre d’accidents amb víctimes”.\nEl delegat ha recordat que “el consum d’alcohol i/o drogues pot multiplicar fins per 15 el risc a patir un accident”. Segons ha afegit el delegat, “amb taxes d’alcoholèmia dins dels marges legals permesos, el nostre nivell de risc d’accident pot veure’s incrementat. L’única taxa segura és 0.0%”. A més, “la presència de l’alcohol i/o drogues en els conductors no solament està relacionada amb una major accidentabilidad sinó també en una major mortalitat, a l’ésser un factor vinculat al pitjor pronòstic en les lesions patides”, ha assenyalat el delegat.\nBalanços campanyes anteriors\nEn la campanya desenvolupada entre el 10 i el 16 de desembre de l’any passat, es van efectuar 11.494 proves d’alcoholèmia (4.806 a València, 5.081 a Alacant i 1.607 a Castelló) i 306 de drogues (200 a València, 72 a Alacant i 34 a Castelló).\nDel total de proves d’alcoholèmia, 155 van donar positiu (65 a València, 69 a Alacant i 21 a Castelló) i de control de drogues, 89 van donar positiu (51 a València, 25 a Alacant i 13 a Castelló).\nTroben a deu immigrants després d'arribar almenys una pastera a Altea\nInvestiguen a una protectora alacantina per possible maltractament d'animals


info@zenzink.com, autor a SOMCAT | Pàgina 148 de 160\nQuadern publicat per la federació nord-catalana de SOM Catalans, una declaració a favor de la unitat de la nostra nació i una explicació històrica dels intents del jacobinisme francès per destruir la identitat catalana. “Aquest és el nostre combat, el combat...\nSOM Catalans, junt als companys identitaris de Terra i Poble i La Ligue du midi, va estar present al Correllengua de Perpinyà el 7 de Novembre per reclamar un Estatut específic per a la Catalunya Nord. Tot això malgrat els intents...\nEl terrorisme no és res de nou, ja existeix des de l’antiguitat, si bé no és fins a la revolució francesa i la soviètica que el trobem amb un salt qualitatiu-massiu. Bàsicament és la utilització del terror per a la consecució...\nCarme Forcadell ha lamentat públicament el seu error d'incloure el vot per a la CUP entre les recomanacions que feia l'ANC per a les passades eleccions del 27D. Un error greu que demostra una aventurada ignorància del que és, un...\nEl miratge d’aquests dies és creure que el futur de Catalunya està en mans d’uns milers de comunistes-trozskistes que s’han de reunir el diumenge per decidir si hi haurà pacte o no, però aquesta no és la realitat, perquè amb...\nVídeo de l'acte reivindicatiu a Vic. Despertant consciències contra la invasió que pateix Catalunya. L'anècdota del dia, la presència dels arreplegats "d'unió contra el feixisme" (cupaires camuflats). La nota còmica, quan els mossos els van demanar que s'identifiquessin, la meitat ni...\nArticle de la nostra presidenta, Ester Gallego, sobre les eleccions espanyoles del 20 de desembre. “A pocs dies de les eleccions generals espanyoles, els partits que hi concorren a les mateixes, llancen les seves bateries de mentides, falsedats i demagògies, promeses...\n"Haver de demanar i esperar que l'estat que t’espolia et pagui, és l'enèsima demostració que Catalunya és una colònia ocupada i explotada per l'Estat espanyol", ha declarat la presidenta de SOM Catalans, Ester Gallego, en referència a la retenció per...\n"CDC anuncia la seva dissolució com a partit polític, en un context de judicis, embargaments de seus, detencions dels seus tresorers i constants casos de corrupció que fan d'aquesta dissolució un cas vergonyós per a la política catalana", ha assenyalat...\nEnfront de la islamització, mobilització. SOM Catalans en primera línia contra la islamització de Catalunya. Mentre CDC, CUP i ERC ens volen imposar un país ple d'immigrants i mesquites, nosaltres lluitem per una Catalunya catalana. Uneix-te a nosaltres abans que sigui massa...


Informació de la Ribera: EL VALÈNCIA CF RET HOMENATGE AL FUTBOLISTA SUECÀ ANTONIO PUCHADES\nEL VALÈNCIA CF RET HOMENATGE AL FUTBOLISTA SUECÀ ANTONIO PUCHADES\nAmb el títol "Els nostres ídols: Puchades", el València CF va inaugurar ahir en Nuevo Centro una exposició amb què es ret un afectuós homenatge a la gran figura del futbol valencià, el suecà, Antonio Puchades. Aquesta completíssima mostra, que arreplega la trajectòria vital i professional de l’homenatjat, a través de fotografies, trofeus i tot tipus de records de Puchades, com el seu primer contracte amb el Club, ha sigut obra del Departament de Patrimoni · Museu del València CF i Nuevo Centro, amb la col·laboració de l’Ajuntament de Sueca, l’Associació Futbolistes València CF i la Fundació VCF.\nLa inauguració oficial va tindre lloc de vesprada, però ja al matí es van viure moments molt emotius quan l’homenatjat va realitzar un recorregut per l’exposició acompanyat pels seus familiars; el futbolista, David Albelda; el president de l’Associació Futbolistes València CF, Fernando Giner; el president de la Fundació VCF, Társilo Piles; el director de Nuevo Centro, Alfredo Tell; i el president del València CF, Manuel Llorente.\nL’acte organitzat de vesprada va comptar també amb la presència de Giner, Piles i Tell als quals es van unir l’alcalde de Sueca, Salvador Campillo; el president de l’Agrupació de Penyes Valencianistes, Blas Madrigal; el president del VCF Femení, Pedro Malabia; els jugadors, Roberto Soldado i Vicente Guaita i familiars de l’homenatjat. “És molt emotiu este acte i és importantíssim que la gent, fins i tot els que no han vist jugar Puchades, es recorden d’ell i li facen este homenatge, este reconeixement. Dir Puchades és dir Sueca, i molta gent sabrà que va renunciar a contractes amb altres clubs per jugar sempre en el València i viure en Sueca. Em sent molt orgullós de ser suecà en estos moments, estant ací reconeixent al nostre paisà, amb esta exposició tan interessant, i rodejats de persones il·lustres del València CF”, va comentar l’alcalde de Sueca, Salvador Campillo.\nL’exposició consta de tres vitrines amb documents, fotografies, publicacions, trofeus i diversos objectes vinculats a la vida personal i professional d’Antonio Puchades, no sols amb el València CF, sinó també amb la Selecció Espanyola. Entre ells, destaca el primer contracte que va firmar amb el València CF (1946), el banderí que el Club li va regalar amb motiu de l’homenatge per la seua retirada (1958), la torxa olímpica de Barcelona´92 que va portar Puchades i una camiseta de la Selecció Espanyola firmada per, entre altres, Di Stefano, en l’homenatge en 2001 que se li va brindar en Sueca.\nL’exposició està integrada per huit panells temàtics amb imatges i textos:\n1-Antonio Puchades Casanova (Sueca, 1925).\n2-Coll Gelat, el Suec de Sueca.\n3- La seua arribada al València CF.\n4-Tonico en el València CF.\n6- Els companys de Tonico.\n7-Els homenatges: la flama que continua viva.\n8- Sempre lligat al València CF.\nL’exposició “Els nostres ídols: Puchades" romandrà en Nuevo Centro fins al 12 de maig, i constituïx la primera d’una sèrie dedicada a futbolistes il·lustres del Club. “Dins del Departament de Patrimoni del València CF estem treballant en estos temes des del mes de setembre per a posar el patrimoni del club en ús, ja que s’ha tingut durant molt de temps deixat de banda. Hem decidit que la millor manera seria començant amb una exposició d’un dels jugadors més representatius que hem tingut en la nostra història com és Puchades. A més, en esta exposició hem presentat el logotip d’esta campanya, titulada La nostra història. La nostra memòria, que com podeu comprovar és un dibuix del mateix Puchades, el qual romandrà sempre com a logotip del Centre de Patrimoni del València CF”, va afirmar Loles Ruiz, Comissària de l’exposició.\nParal·lelament a l’exposició, els dies 27 i 28 d’abril i 11 i 12 de maig se celebraran tallers infantils per a xiquets en què podran pintar un còmic de Puchades i pintar-se la cara amb els colors valencianistes, podent guanyar Tours Mestalla, entrades per al València CF - Vila-real i València CF – Osasuna, i places per al Campus d’Estiu de Futbol de la Fundació VCF.\nUn total de 12 anys com a jugador del València CF (1946-1958), capità, amb el sis a l’esquena, 355 partits, una Lliga, dos Copes, tres subcampionats de Lliga, dos subcampionats de Copa i 23 internacionalitats. Estos són els números d’Antonio Puchades amb el seu València, un amor per uns colors que ho han convertit en un dels grans ídols del valencianisme de tots els temps… un valencianista de cor.